3 ค่ายเข้ารอบชิงดำดิวตี้ฟรี ลุ้นระทึก 31 พ.ค. ใครเข้าวิน
3 ยักษ์ใหญ่ คิงเพาเวอร์-บางกอกแอร์-เชอราตัน ตบเท้ายื่นซองเทคนิค ประมูลดิวตี้ฟรี สุวรรณภูมิ ส่วนเซ็นทรัล-ไมเนอร์ ถอยทัพไม่มาตามสัญญา ด้านประมูลพื้นที่เชิงพาณิชย์ซื้อซองไป 4 รายมายื่น 3 ราย ผ่านเข้ารอบเพียง คิงเพาเวอร์-เซ็นทรัล ลุ้นระทึก 31 พ.ค. ใครเข้าวิน ส่วนประมูลดิวตี้ฟรีดอนเมือง-พิคอัพเคาน์เตอร์จ่อคิวเปิดประมูลต้นปีหน้า,นายวิชัย บุญยู้ รองกรรมการผู้อำนวยการใหญ่ บริษัท ท่าอากาศยานไทย จำกัด (มหาชน) (ทอท.) เปิดเผยว่า ภายหลังจากที่ ทอท.ได้ทำการเปิดขายซองคัดเลือกผู้ประกอบการให้เข้ามาดำเนินการในโครงการจำหน่ายสินค้าปลอดอากร (ดิวตี้ฟรี) และโครงการบริหารจัดการกิจกรรมเชิงพาณิชย์ สนามบินสุวรรณภูมินั้น ในส่วนของโครงการจำหน่ายร้านค้าปลอดอากรจากเดิมมีเอกชน 5 รายมาซื้อซองปรากฎว่ามีเพียง 3 รายมายื่นข้อเสนอทางเทคนิค ประกอบด้วย บริษัท คิงพาวเวอร์ ดิวตี้ฟรี จำกัด, บริษัท การบินกรุงเทพ จำกัด (มหาชน) และ บริษัท รอยัลออคิดเชอราตัน (ประเทศไทย) จำกัด (มหาชน) ส่วน กลุ่มบริษัท สรรพสินค้าเซ็นทรัล จำกัดและบริษัทไมเนอร์ อินเตอร์เนชั่นแนล จำกัด ไม่ได้มายื่นซองด้านเทคนิค,สำหรับขั้นตอนหลังจากนี้ในวันที่ 27 พ.ค. จะเปิดให้เอกชนทั้ง 3 รายมายื่นนำเสนอผลงาน และในวันที่ 31 พ.ค. ทาง ทอท.จะเปิดซองราคาและประกาศผลผู้ที่ชนะการประมูล ก่อนที่จะเสนอเข้าบอร์ด ทอท.ในวันที่ 19 มิ.ย.62,การพิจารณาเอกชนผู้ที่จะเข้ามาพัฒนาพื้นที่ดิวตี้ฟรี และเชิงพาณิชย์นั้นทางคณะกรรมการคัดเลือกจะเน้นแผนการดำเนินธุรกิจ และ แผนการดำเนินงานมากกว่าการยื่นข้อเสนอทางด้านราคา โดยสัดส่วนคะแนนแบ่งออกเป็นทางด้านเทคนิคพิจารณากว่า 80 คะแนน ทางด้านราคาสัดส่วน 20 คะแนน,นายวิชัยกล่าวต่อว่า สำหรับการยื่นซองทางด้านเทคนิคในการประมูลพื้นที่เชิงพาณิชย์นั้น พบว่าจากที่มีเอกชนซื้อไป 4 รายปรากฎว่ามีเอกชนมายื่นซองคุณสมบัติทางเทคนิคเพียง 3 รายประกอบด้วย บริษัทเซ็นทรัลพัฒนา จำกัด (มหาชน) 2.บริษัท คิงเพาเวอร์สุวรรณภูมิ จำกัด 3.บริษัทไมเนอร์ อินเตอร์เนชั่นแนล จำกัด (มหาชน) อย่างไรก็ตาม เมื่อคณะกรรมการคัดเลือกฯได้พิจารณาคุณสมบัติผู้ที่มายื่นซองเทคนิคแล้วพบว่า บริษัท ไมเนอร์ตกคุณสมบัติไม่ผ่านเกณฑ์ ไม่สามารถเข้ารอบเปิดซองราคาได้ เนื่องจากยื่นผลงาน ประสบการณ์ของบริษัทลูก คือบริษัท ไมเนอร์ ฟู้ด กรุ๊ป จำกัด ซึ่งทางคณะกรรมการคัดเลือกได้ชี้แจงรายละเอียดถึงสาเหตุที่ตกคุณสมบัติให้ไมเนอร์เข้าใจแล้ว ซึ่งขั้นตอนหลังจากนี้ในวันที่ 29 พ.ค.ทางคณะกรรมการคัดเลือกฯจะให้เอกชนทั้ง 2 รายที่ผ่านคุณสมบัติเทคนิคเข้ามานำเสนอผลงาน ก่อนที่จะเปิดซองราคาในช่วงบ่ายของวันที่ 31 พ.ค.เช่นเดียวกัน,นายวิชัยกล่าวต่อว่า ส่วนการเปิดประมูลร้านค้าปลอดอากร (ดิวตี้ฟรี) สนามบินภูมิภาค (เชียงใหม่-ภูเก็ต-หาดใหญ่) นั้นจะเปิดให้เอกชนยื่นซองคุณสมบัติทางเทคนิควันที่ 4 มิ.ย. ก่อนเปิดให้เอกชนมานำเสนอผลงาน วันที่ 5-6 มิ.ย. ก่อนเปิดซองราคาในวันที่ 10 มิ.ย. และเสนอให้บอร์ด ทอท. พิจารณาในวันที่ 19 มิ.ย. ส่วนการเปิดประมูลจุดรับส่งสินค้าปลอดอากรภายในสนามบิน (pick up counter) นั้นทาง ทอท. จะดำเนินการได้ภายหลังจากที่มีการประมูลดิวตี้ฟรี และ พื้นที่เชิงพาณิชย์แล้วเสร็จ ซึ่งคาดว่าจะเปิดประมูลได้ภายในต้นปี 63,ผู้สื่อข่าวรายงานว่า สำหรับเอกชนที่ผ่านเข้าไปประมูลดิวตี้ฟรี 3 รายคือบริษัทคิงเพาเวอร์ ผู้ได้รับสัมปทานเดิม ส่วนบางกอกแอร์ได้ร่วมกับกลุ่มล๊อตเต้จากเกาหลีใต้ และกลุ่มรอยัลออคิดเชอราตันร่วมกับกลุ่ม WDFG UK (World Duty Free Group) ผู้บริหาร ดิวตี้ฟรีสัญชาติอิตาลีมาร่วมแข่งขันประมูลครั้งนี้ด้วย.
3 ยักษ์ใหญ่ คิงเพาเวอร์-บางกอกแอร์-เชอราตัน ตบเท้ายื่นซองเทคนิค ประมูลดิวตี้ฟรี สุวรรณภูมิ ส่วนเซ็นทรัลไมเนอร์ ถอยทัพไม่มาตามสัญญา ด้านประมูลพื้นที่เชิงพาณิชย์ซื้อซองไป 4 รายมายื่น 3 ราย
ดิวตี้ฟรี,ดิวตี้ฟรีสุวรรณภูมิ,คิงเพาเวอร์,ท่าอากาศยานไทย,ประมูลดิวตี้ฟรี,บางกอกแอร์ฯ